[{"text_idx": "#000000", "text": "Animea ludo instruas Esperanton sub alia nomo"}, {"text_idx": "#000001", "text": "Survoje hejmen de lernejo japana knabino subite trovas sin en nekonata loko, kie c\u0302iuj parolas fremdan lingvon. La lingvo nomig\u0302as Juliamo, kaj s\u0302i devas lerni g\u0302in por trovi la vojon hejmen. Tiel komencig\u0302as la rakonto en komputila ludo, kiu instruas al la ludantoj Esperanton sub kas\u0302nomo."}, {"text_idx": "#000002", "text": "Interreto jam proponas multajn novajn manierojn por instrui Esperanton kaj allogi novajn homojn al la lingvo. Sed nun aperis tute nova ilo por disvastigi la lingvon: animea videoludo. Antau\u0306 du jaroj, la firmao SukeraSparo (kies nomo venas el Esperanto) kreis japanlingvan ludon pri junulino perdita en mondo kie oni parolas nur Esperanton. S\u0302i (kaj la ludanto) devas lerni Esperanton por pluvivi en ludo, kiu estas samtempe amuza kaj eduka. La firmao MangaGamer j\u0302us eldonis anglan tradukon de la ludo, kun la nomo The Expression: Amrilato."}, {"text_idx": "#000003", "text": "Libera Folio petis ilin rakonti pli pri la ludo. Al la demandoj respondis Michael Hogan, kiu tradukis la ludon al la angla, redaktoro Tania Jensen, kaj Craig Donson, unu el la programistoj de la anglalingva versio."}, {"text_idx": "#000008", "text": "Kial oni elektis Esperanton kiel la lingvon por la ludo?"}, {"text_idx": "#000012", "text": "\u2013 Mi kredas ke c\u0302i tiu unika defio por japanaj ludantoj estis la c\u0302efa kialo por la kreo de la ludo. Kvankam Esperanto estas la plej parolata planlingvo, g\u0302i malofte aperas en la c\u0302efaj amaskomunikiloj. Tio donas senton de noveco al japanaj ludantoj. La deziroj de Rin lerni Juliamon kaj Ruka lerni la japanan, kune kun la kreskantaj romantikaj sentoj inter ili, kreas la unikan premison de la rakonto. La konateco de adoleskanta romantika kaj isekai rakontoj (kie roluloj estas nevole elprenitaj en alternativan universon) por la japana ludantaro faciligas la edukan rolon de Esperanto en la rakonto."}, {"text_idx": "#000013", "text": "Kiom da Esperanto oni lernos per la ludo?"}, {"text_idx": "#000017", "text": "\u2013 Kelkfoje en la rakonto, Rin ricevas lecionojn pri la fundamentoj de la lingvo, kiuj estas rektaj paraleloj al Esperanto. Helpiloj estas montrataj en la ekrano de la ludo. Ankau\u0306 estas interagaj kvizoj, kiuj testas la scion de Rin \u2013 kaj tiujn de la ludanto. Temoj por la kvizoj inkluzivas nombrojn, strukturon de frazoj, kutimajn frazojn kaj korpopartojn. Oni povas refari la lecionojn iam ajn ekster la rakonto per la \u201cstudada maniero\u201d de la c\u0302efa menuo. Ankau\u0306 malgranda vortaro ankau\u0306 estas uzebla kaj enhavas vortojn kaj ekzemplajn frazojn, el kiuj multaj ne estas uzataj en la ludo mem."}, {"text_idx": "#000018", "text": "\u2013 La alfabeto de Juliamo enhavas literojn kiuj similas al la latina alfabeto, kion Rin rimarkas kiam s\u0302i studas g\u0302in. Eblas s\u0302ang\u0302i la alfabeton de Juliamo al la alfabeto de Esperanto, kio plifaciligos la lernadon por la ludanto. Se la ludanto volas, eblas preterpasi la kvizojn kaj atenti nur pri la rakonto, kaj eblas fari la kvizojn kaj lecionojn iam ajn. Post la fino de la ludo, aperos traduko de c\u0302iuj paroloj en Juliamo, kio instigas al multfoja reludado de la ludo."}, {"text_idx": "#000019", "text": "La du c\u0302efroluloj estas samseksemulinoj, c\u0302u la ludo havas pozitivan mesag\u0302on pri GLAT-uloj?"}, {"text_idx": "#000023", "text": "\u2013 La amrilato inter Rin kaj Ruka ne estas pridemandata au\u0306 iel trakata kiel malordinara \u2013 neniu atento estas donita al ilia sekso, nek estas ajna provo kas\u0302i ilian amrilaton. De la rakontado g\u0302is la nomo de la lingvo, c\u0302iuj elementoj kreas ampleksan pozitivan mesag\u0302on pro amrilatoj en nekutimaj cirkonstancoj pro la atento al romantiko inter du junulinoj kiuj ig\u0302as intimaj dum la progreso de la rakonto."}, {"text_idx": "#000024", "text": "Amo estas grava temo en la ludo, sed c\u0302u la ludo estas erotika?"}, {"text_idx": "#000029", "text": "La ludo estis lanc\u0302ita en la 13-a de junio kaj estas ac\u0302etebla c\u0302e MangaGamer kaj c\u0302e GOG. La eldonejo proponas la ludon kiel senpagan donacon al c\u0302iuj asocioj kiuj instruas Esperanton. Simple sendu retmesag\u0302on al ."}, {"text_idx": "#000030", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000032", "text": "kelkajn mistajpon indas korekti \ud83d\ude42"}, {"text_idx": "#000033", "text": "Tre interesa temo! kaj bone verkita artikolo. Mi volas vidi pli da tiaj artikoloj en LF"}, {"text_idx": "#000034", "text": "Vidinte la titolbildon (kaj leginte, ke temas pri kreskanta amrilato inter la c\u0302efroluloj) mi legis la jenan aserton: \u201cEstas neniu erotikaj\u0302o en la ludo.\u201d"}, {"text_idx": "#000035", "text": "S\u0302ajne iu ne scias, kion signifas \u201cerotika\u201d \u2014 au\u0306 mi au\u0306 la SukeraSparuloj."}, {"text_idx": "#000036", "text": "Steam estas unu el la plej grandaj vendejoj de komputilaj ludoj. G\u0302i devis vendi tiun ludon, sed prokrastis, s\u0302ajne pro seksuma enhavo: "}, {"text_idx": "#000037", "text": "Hm. Nun mi tamen kontrolis la signifon de \u201cerotika\u201d. Sub la unua signifo Reta Vortaro diras: \u201cPriama, temanta pri la amo\u201d. Lau\u0306 tio do la ludo kompreneble estas erotika."}, {"text_idx": "#000038", "text": "Lau\u0306 PIV, tiu difino estas \u201carkaismo\u201d. La alia difino estas \u201cEsprimanta seksan volupton\u201d."}, {"text_idx": "#000039", "text": "Ah. Mi do ne g\u0302isdatigis mian version de Esperanto. Kiom ofte oni devas g\u0302isdatigi? C\u0302u sufic\u0302as unufoje monate?"}, {"text_idx": "#000040", "text": "Vi ne bezonas g\u0302isdatigi; se vi aktive uzas la lingvon, tio okazas au\u0306tomate."}, {"text_idx": "#000042", "text": "Sed vers\u0302ajne estas c\u0302iuokaze pli bone, ke mi c\u0302esu aktive uzadi. Esperanta komunumo pli kaj pli disfalas kaj la ruinaj\u0302oj pli kaj pli frenezig\u0302as."}, {"text_idx": "#000043", "text": "La ludo nun estas ac\u0302etebla c\u0302e Steam, c\u0302e la sama ligo. Oni indikas, ke estas nudeco en la ludo."}, {"text_idx": "#000044", "text": "Min interesas la frazo en la intervjuo \u201cKvankam Juliamo estas fikcia lingvo kun fikciaj elementoj, g\u0302i estas tre simila al Esperanto\u201d."}, {"text_idx": "#000045", "text": "Se oni reklamas la ludon kiel lernilon por Esperanto, estas grave scii la detalojn de tiu \u201csimila al\u201d. Certe la fantazia alfabeto estas unu afero. Sed kiuj estas la aliaj s\u0302ang\u0302oj, kiuj malebligas al la teamo diri \u201cg\u0302i estas fikcia lingvo en la ludo, sed g\u0302i efektive estas Esperanto\u201d?"}, {"text_idx": "#000046", "text": "Mi tre s\u0302atus vidi priskribon kaj liston de tiuj s\u0302ang\u0302oj."}, {"text_idx": "#000047", "text": "C\u0302u iu povus klarigi al mi c\u0302u estis iu urg\u0302a kialo ekuzi la kas\u0302nomon de la lingvo anstatau\u0306 la veran nomon \u2013 Esperanto? Interesas min ankau\u0306 kiamaniere la ludantoj de la ludo povas poste trovi la ligon de la Juliamo kun Esperanto?"}, {"text_idx": "#000048", "text": "Simpla kaj rapida uzo de kutima serc\u0302motoro en la reto, montras, ke temas pri \u201cpulc\u0302inela sekreto\u201d, sekreto tuj konigita al la publiko de la aktoro mem. La informo aperas tuj en la vikipediaj artikoloj... en la dua linio en la angla ( ) , en la tria en la japana ( )"}, {"text_idx": "#000052", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]